Մայք Փաուել

**Մայք Էնթոնի Փաուել** (), ամերիկացի թեթև ատլետ, Օլիմպիական խաղերի կրկնակի արծաթե մեդալակիր, հեռացատկման աշխարհի կրկնակի չեմպիոն։ 1991 թվականի օգոստոսի 30-ից հեռացատկի աշխարհի գործող ռեկորդակիր (895 սմ)։

## Կենսագրություն
Մայք Փաուելը ծնվել է 1963 թվականի նոյեմբերի 10-ին Ֆիլադելֆիայում (Փենսիլվանիա): Փաուելն ավարտել է Էջվուդի դպրոցը Արևմտյան Կովինայում (Կալիֆոռնիա), այնուհետև ընդունվել Կալիֆոռնիայի համալսարան Իրվայնում, իսկ հետո տեղափոխվել է Կալիֆոռնիայի համալսարան Լոս Անջելեսում։

### Մարզական կարիերա
1988 թվականին Մայք Փաուելը նվաճել է արծաթե մեդալ Սեուլի Օլիմպիական խաղերի հեռացատկում:

1991 թվականին Տոկիոյում կայացած աթլետիկայի աշխարհի առաջնությունում եզրափակչի հինգերորդ փորձի ժամանակ Փաուելը ցատկել է 895 սմ՝ գերազանցելով Բոբ Բիմոնին պատկանող համաշխարհային ռեկորդը 5 սմ-ով, որը սահմանվել է 1968 թվականին: Այս ձեռքբերման համար նա արժանացել է Ջեյմս Է. Սալիվանի մրցանակին՝ որպես ԱՄՆ-ի լավագույն սիրողական մարզիկ, BBC-ի կողմից տարվա արտասահմանյան մարզիկ անվանակարգում BBC-ի մրցանակը:

1992 թվականին Փաուելը կրկին նվաճել է արծաթե մեդալ ամառային Օլիմպիական խաղերում։

Նա հաղթել է 1993 թվականի աշխարհի առաջնության հեռացատկում և երրորդն է դարձել 1995 թվականի աշխարհի առաջնությունում։

1996 թվականի ամառային Օլիմպիական խաղերից հետո Փաուելը թողել է սպորտը։ Նա փորձ է կատարել և վերադարձել է 2001 թվականին՝ 2004 թվականի ամառային Օլիմպիական խաղերին մասնակցելու նպատակով, սակայն չանցավ ամերիկյան թիմի կազմ՝ ընտրական մրցումներից հետո։

Սպորտային կարիերան ավարտելուց հետո Փաուելը աշխատել է որպես հեռացատկի մարզիչ Ռանչո Կուկամոնգայի (Կալիֆոռնիա) «Արագության ակադեմիայում» (անգլ.՝ Academy of Speed) և սպորտային վերլուծաբան «Yahoo! Sports»-ում:

2022 թվականին միացել է Azusa Pacific-ի թեթև ատլետիկայի թիմի մարզչական կազմին։

2025 թվականի սեպտեմբերին հայտնի է դարձել, որ Փաուելը անվտանգության նկատառումներից ելնելով, անորոշ ժամանակով հեռացվել է World Athletics-ի հովանու ներքո անցկացվող բոլոր միջոցառումներին այցելելուց և մասնակցելուց:

### Անձնական կյանք
Փաուելի դուստրը՝ Միշա Փաուելը, Համագործակցության 22-րդ խաղերի ոսկե մեդալակիր է, ով հաղթել է 2022 թվականին 4x400 մ կանանց փոխանցումավազքում, իսկ նրա մայրը՝ Ռոզի Էդեն, 1996 թվականի Օլիմպիական խաղերում մասնակցել է արգելավազքին:

## Ծանոթագրություններ

## Արտաքին հղումներ
* 
* *Ed Decker* Gale Contemporary Black Biography: Mike Powell — на сайте answers.com.
* *Phil Hersh* Powell Keeps His Hopes Up With His Feet On The Ground . — Chicago Tribune, June 19, 1992, Section IV, p.&nbsp;1.
* *Michael Janofski* Track and Field. 29-4 1/2! Soaring Powell Conquers Beamon’s Record. New York Times, August 31, 1991.
* *Ira Berkow* Sports of The Times. Powell’s Long, Long, Long Jump. New York Times, August 31, 1991.
* *Gerald Eskenazi* Track and Field. Back in Miami, Beamon Remains Down to Earth. New York Times, August 31, 1991.
* *Michael Janofski* Track and Field. No Longer Just Another Name on the Entry Sheet. New York Times, September 1, 1991.
* *Frank Litsky* Olympics. Powell Outduels Lewis in Long Jump. New York Times, June 25, 1992.
* *Mike Jensen* Family Ties Powell’s Pride Is His Grandmother’s Joy . Inquirer, August 31, 1991.
* *Ron Reid* Longjumper Tops 23-year-old Record Mike Powell Outdistances Lewis — And Beamon . Inquirer, August 31, 1991.
* Powell: In Your Face, Experts . Daily News Wire Services, August 31, 1991.
* *Brian Cazeneuve* Mike Powell, Long Jumper. Sports Illustrated, September 9, 1991.
* *Kenny Moore * Great Leap Forward. Mike Powell broke Bob Beamon’s storied long jump record. Sports Illustrated, September 9, 1991.
* *Bruce Newman* At Long Last . Sports Illustrated, September 16, 1991. 

Կատեգորիա:20-րդ դարի ամերիկացիներ
Կատեգորիա:Ամերիկացի օլիմպիական չեմպիոններ
Կատեգորիա:Սպորտի գործարարներ